
                 Αθήνα,  14  Μαρτίου  2014
Προς
•  τις Ελεγκτικές Εταιρείες
   [με την παράκληση να ενημερώσετε σχετικά τα Μέλη σας]
•  Όλα τα Ασφαλισμένα Μέλη στον «Λογαριασμό» Υγείας του Σ.Ο.Ε.Λ.
Κύριοι,
Σε συνέχεια των υπ’αριθμ. Ζ’46/2/16.12.2013 και Ζ’52/3/6.3.2014  αποφάσεων του Εποπτικού Συμβουλίου περί Ομαδικής Ασφάλισης των Μελών του Σ.Ο.Ε.Λ. στην Εθνική Ασφαλιστική από 1.1.2014, σας διαβιβάζουμε φωτοαντίγραφο του υπ’αριθ. 53045/1/1.1.2014 Ασφαλιστηρίου Συμβολαίου ομαδικής ασφάλισης μεταξύ του Σώματος Ορκωτών Ελεγκτών Λογιστών και της Ανώνυμης Εταιρίας Γενικών Ασφαλειών ¨Η ΕΘΝΙΚΗ¨.
Περιληπτικά, με το ανωτέρω συμβόλαιο και σε συνδυασμό με τις ανωτέρω αποφάσεις του Εποπτικού Συμβουλίου του Σ.Ο.Ε.Λ. παρέχονται οι εξής καλύψεις:

1. Νοσοκομειακή περίθαλψη:

Η Εθνική Ασφαλιστική θα καλύπτει το 75% της συνολικής δαπάνης για νοσοκομειακή περίθαλψη.

Για το υπόλοιπο 25%: με το 15 % θα επιβαρύνεται ο Λογαριασμός και το 10% ο ασφαλισμένος.
2. Εξωνοσοκομειακή φαρμακευτική περίθαλψη:

Για τη δαπάνη εξωνοσοκομειακής φαρμακευτικής περίθαλψης, η Εθνική Ασφαλιστική θα καλύπτει το 50%,
Για το υπόλοιπο 50%:  ο Λογαριασμός Υγείας θα επιβαρύνεται το 35% και το    υπόλοιπο 15% θα βαρύνει τον ασφαλισμένο.
Επίσης σας επισυνάπτουμε το έντυπο της Αίτησης Ασφάλισης εξαρτωμένων μελών το οποίο, αν επιθυμείτε, παρακαλούμε να συμπληρωθεί και να αποσταλεί το αργότερο μέχρι την 31η Μαρτίου 2014, (εφόσον επιθυμείτε την ασφάλιση των εξαρτωμένων μελών σας), στην ηλεκτρονική διεύθυνση: insurance@soel.gr.
Σας επισημαίνουμε ότι το ασφάλιστρο για τα άμεσα μέλη καταβάλλεται από το Σ.Ο.Ε.Λ., ενώ για τα εξαρτώμενα μέλη καταβάλλεται από τους αμέσως ασφαλισμένους και θα παρακρατείται από την εταιρία σας, εν συνεχεία δε θα αποδίδεται στο Σ.Ο.Ε.Λ. Το ποσό των καθαρών ετησίων ασφαλίστρων για τα εξαρτώμενα μέλη (αναγράφεται στη σελίδα 6 του ασφαλιστηρίου) ανέρχεται σε 280 ευρώ. Από αυτό ο ασφαλισμένος θα επιβαρύνεται με 12 ευρώ μηνιαίως (ή 144 ετησίως) και με το υπόλοιπο 136 ευρώ θα επιβαρύνεται το Σ.Ο.Ε.Λ.
Όπως αναγράφεται στο ασφαλιστήριο τα ασφάλιστρα καταβάλλονται από το Σ.Ο.Ε.Λ. κάθε τρίμηνο και την 1η Ιανουαρίου, 1η Απριλίου, 1η Ιουλίου και 1η Οκτωβρίου. Συνεπώς, η εταιρεία σας θα πρέπει να αποστέλλει τα ασφάλιστρα για τα εξαρτώμενα μέλη στο Σ.Ο.Ε.Λ., μέχρι την 25η Μαρτίου, 25η Ιουνίου, 25η Σεπτεμβρίου και 25η Δεκεμβρίου κάθε έτους, προκειμένου το Σ.Ο.Ε.Λ. να τα καταβάλλει εγκαίρως  στην ασφαλιστική εταιρία. Ειδικά για το πρώτο και το δεύτερο τρίμηνο, η ημερομηνία πληρωμής παρατείνεται μέχρι την 25η Απριλίου 2014.
Οι αποχωρήσεις και νέες προσλήψεις θα πραγματοποιούνται την πρώτη (1η) του επόμενου μήνα της αποχώρησης ή της πρόσληψης αντίστοιχα.
Για το λόγο αυτό παρακαλούμε οι μεταβολές αυτές να γνωστοποιούνται εγκαίρως στο Σ.Ο.Ε.Λ. μέσω των Ελεγκτικών Εταιρειών, τόσο για το Ελεγκτικό  Προσωπικό όσο και για το Διοικητικό Προσωπικό που ασφαλίζεται στο Λογαριασμό Υγείας του Σ.Ο.Ε.Λ.
Σημειώσεις: 
α. στην έννοια του Νοσοκομείου περιλαμβάνεται τόσο το Δημόσιο, όσο και το Ιδιωτικό Νοσοκομείο.
β. Το Συμβόλαιο με την Εθνική Ασφαλιστική για ασφάλεια ζωής ισχύει μέχρι και την 1η Αυγούστου του 2014 οπότε και θα επανεξετασθεί.

Ο ΠΡΟΕΔΡΟΣ

Ορκωτός Ελεγκτής Λογιστής
Συνημμένα:
1.  Ασφαλιστήριο Συμβόλαιο
2.  Αίτηση ασφάλισης εξαρτωμένων μελών στην Ομαδική Ασφάλιση

